ত্ৰিপুৰাৰ সাংবাদিক সুদীপ দত্ত ভৌমিকক হত্যাৰ সন্দৰ্ভত টি এছ আৰ দ্বিতীয় বেটেলিয়নৰ কমাণ্ডেণ্ট তপন দেৱবৰ্মাক আজি আৰক্ষীয়ে গ্ৰেপ্তাৰ কৰে। ত্ৰিপুৰা চৰকাৰে ঘটনাটো তদন্ত কৰিবৰ বাবে চি বি আইক দায়িত্ব অৰ্পণ কৰিছে। উল্লেখযোগ্য যে মঙলবাৰে সংবাদ সংগ্ৰহ কৰিবলৈ যোৱা চেন্দন পত্ৰিকাৰ সাংবাদিক সুদীপ দত্ত ভৌমিকক তপন দেৱবৰ্মাৰ ব্যক্তিগত নিৰাপত্তাৰক্ষী নন্দগোপাল ৰিয়ানে গুলীয়াই হত্যা কৰিছিল।
আনহাতে সাংবাদিকজনৰ হত্যাৰ প্ৰতিবাদত আজি ইণ্ডিয়ান ৰিপ'ৰ্টাৰ্ছ এছ'চিয়েচনে গুৱাহাটীৰ যোৰাবাটত প্ৰতিবাদ সাব্যস্ত কৰে। এই প্ৰতিবাদী কাৰ্য্যসূচীত আছু আৰু জাৰ্নেলিষ্ট ইউনিয়নেও অংশগ্ৰহণ কৰে। ত্ৰিপুৰাৰ মুখ্যমন্ত্ৰীৰ পুত্তলিকা দাহেৰে এই প্ৰতিবাদ সাৰ্ব্যস্ত কৰি টি. এছ. আৰ জোৱান জনক গ্ৰেপ্তাৰ কৰিবলৈ প্ৰতিবাদকাৰীসকলে দাবী জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
